ผมเป็นผู้ชายที่หมกมุ่นเกี่ยวกับเรื่องเสื่อมๆมาก ผมคิดว่าผมควรจะหยุดแล้ว เพราะแฟนก็ไม่ชอบ ผมอยากรู้ว่าหากผมลองไม่ช่วยตัวเองเป็นเวลานานๆ จะส่งผลเสียไหม และผมได้ยินมาว่าผู้ชายที่ไม่ช่วยตัวเองนานๆ อัณฑะจะระเบิดจริงหรือครับขอร้องครับคุณ ผมอยากจะเปลี่ยนตัวเองครับ(อายุของผม 17 ปีครับ)
สวัสดีค่ะ การช่วยตัวเองจัดเป็นการกระตุ้นอวัยวะเพศตัวเองเพื่อปลุกอารมณ์ทางเพศเพื่อทำให้ถึงจุดสุดยอดและให้ได้รับความพึงพอใจมากที่สุด โดยอาจสัมผัส เค้น หรือนวดคลึงอวัยวะเพศตัวเอง ผู้ชายและผู้หญิงสามารถช่วยตัวเองได้อย่างปลอดภัยโดยการช่วยตัวเองนั้น หากทำอย่างถูกต้อง ไม่ทำมากเกินไป จนหมกมุ่นจนเสียการเรียน การทำงาน ไม่ได้มีผลเสีย หรือไม่ได้ทำให้เกิดโรคอะไรแต่อย่างใด ยกเว้นว่าการทำรุนแรงอาจทำให้เกิดแผลที่อวัยวะเพศได้ค่ะการไม่ช่วยตัวเองก็ไม่ได้มีโทษอะไรเช่นกัน และความเชื่อดังที่กล่าวมานั้น ไม่น่าจะเป็นไปได้ค่ะแนะนำการช่วยตัวเองอย่างพอดี ไม่หมกมุ่นมากจนเกินไป อาจหากิจกรรมที่ต้องออกแรงบ้างทำเพื่อเบี่ยงเบนความสนใจ เช่นการเล่นกีฬาหรือทำกิจกรรมกลางแจ้งกับกลุ่มเพื่อน เป็นต้น